Foto: Voditeli Tashkenta/Facebook Facebook tarmog‘idagi “Voditeli Tashkenta (Drivers.uz)” guruhida matiz avtomobilining suvga tushib ketgan surati paydo bo‘ldi. Guruh foydalanuvchilaridan birining so‘zlariga ko‘ra, voqea Toshkent shahri Bektemir tumanidagi Suvsoz dahasida sodir bo‘lgan. Diqqat bilan qarasangiz, matiz mashinasi kanal ustidagi ko‘prikka urilib to‘xtaganini ko‘rasiz. Suratda aks etgan voqeaning qachon va qayerda yuz berganligiga oid aniq ma’lumotlar hozircha yo‘q. Mashina kanal yoqasi bo‘ylab harakatlanayotgan yoki avtomobilini yuvmoqchi bo‘lganda suvga tushib ketganligi taxmin qilinmoqda.